
Проект! 

Изменение и допълнение  на Наредба №1 за поддържане и опазване на обществения ред, околната среда и собствеността на територията на Община Ардино 
(приета с решение № 56 на Общински съвет от 19.03.2020 г., доп. с реш-е №242 от 04.04.2025 г.)
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Мотиви 

за необходимостта от приемането на Наредбата:.

I. Причини, които налагат приемането на изменение и допълнение  на Наредба №1 за поддържане и опазване на обществения ред, околната среда и собствеността на територията на Община Ардино:
Електрическите тротинетки все повече навлизат в ежедневния живот като участници в движението по пътищата, а липсата на правна уредба, свързана с тях, често води до хаос, съставени актове за управлението им без свидетелство за управление на моторно превозно средство и без регистрация в КАТ, а в практиката се появиха и случаи на образувани досъдебни производства за управление на електрическите тротинетки под въздействието на опиати. Още от миналата година законодателят се опитва да състави проект на закон, който да уреди правният режим на електрическите тротинетки. Имаше предложения тази уредба да влезе в Закона за движението по пътищата и това беше логичното решение. И така, в „Държавен вестник“, бр. 60 от 2020 г. бяха обнародвани промените, които уредиха една голяма част от електрическите тротинетки като индивидуални електрически превозни средства. С промените в Закона за движението по пътищата, уреждащи правния режим на електрическите тротинетки се въвеждат множество правила, свързани с тяхното ползване и управление. Тези правила са аналогични на правилата, които важат за велосипедистите. 

На първо място, електрическите тротинетки могат да се движат по велосипедната инфраструктура (велоалеите) и по градските пътища, по които позволената скорост е до 50 км/ч. Правилото е това може да става, когато по съответната улица няма изградена велоалея. Съответно, електрическите тротинетки трябва да се движат възможно най – вдясно на платното за движение.  Това означава, че по пътища, по които позволената скорост е над 50 км/ч електрическите тротинетки ще могат да се движат само, ако има изградена велосипедна инфраструктура.
Освен това не е еднозначно определен критерият за определяне електрическите тротинетки като инвидидуално електричеко или моторно превозно средство с определена категория.Този критерий не е мощността на двигателя или конструктивната максимална скорост, а наличието или липсата на място за сядане и височината на неговата референтна точка.  Т.е. всяко едно електрическо превозно средство, което не отговаря на горните пет критерия, не представлява индивидуално електрическо превозно средство и новите правила, уредени в Закона за движението по пътищата за този вид превозни средства не се прилагат. 

При изработването на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
Принцип на необходимост – необходимо е приемането на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино с оглед създаване на правна уредба, уреждаща присъствието на електрическите тротинетки като участници в движението по пътищата. 
Принципът на обоснованост – обосновано е приемането на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино, тъй като  по този начин поне частично ще се регламентира ползването на  електрическите тротинетки като средство за придвижване по пътната мрежа на територията на Общината.
Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие  на предложения се предвижда публично обсъждане със заинтересованите групи на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино обезпечава задължението на общината да поддържа в актуално състояние общинските Наредби, приети от Общинския съвет.
При изработване на проекта за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

Целта на предложените изменения и допълнения в Наредбата е уреждане на правния режим на електрическите тротинетки като участници в движението чрез въвеждане на правила, аналогични на правилата, които важат и за велосипедистите.  свързани с тяхното ползване и управление.
III. Очаквани резултати:

Приемането на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино ще допринесе за създаване на правила и норми за собствениците и ползвателите на електрическите тротинетки като участници в движението и уреждане на  взаимоотношенията между тях и контролните органи.
IV. Финансови и други средства, необходими за прилагането на изменеияга и
допълненията:

Приемането на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз

Предлаганият проект на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.
Проектът на решение за изменение и допълнение на Наредба №1 за поддържане и опазване на обществения ред, околната среда и собствеността на територията на Община Ардино е публикуван на официалната страница на община Ардино на 23.05.2025  г. 
С публикуването на проекта е приложена и предварителната оценка на въздействие на проекта на Наредба №1 за поддържане и опазване на обществения ред, околната среда и собствеността на територията на Община Ардино.
ПРОЕКТ ЗА РЕШЕНИЯ:
Общински съвет – град Ардино на основание чл. 21, ал.2 във връза с чл.21, ал.1, т.7   от  Закона за местното самоуправление и местната администрация и с § 6 от преходните и заключителни разпоредби на Закона за въвеждане на еврото в Република България,  приема следните изменения в Наредба №1 за поддържане и опазване на обществения ред, околната среда и собствеността на територията на Община Ардино:
1. Досегашният чл.84 става чл.84, ал.1;
2.Създава се нова алинея 2 на чл.84 от Наредбата със следното съдържание:
Чл. 84, ал.2 (нова, приета с реш-е № ... от ....2025 г. на ОбС) Водачът на индивидуално електрическо превозно средство при движение е длъжен:

1. да ползва в тъмните часове на денонощието и/или при намалена видимост светлоотразителни елементи върху видимата част на облеклото, позволяващи да бъде лесно забелязан;

2. да се движи по изградената велосипедна инфраструктура, а при липса на такава - възможно най-близо до дясната граница на платното за движение;

3. в тъмните часове на денонощието и/или при намалена видимост да управлява индивидуалното електрическо превозно средство с включени светлини;

4. да се движи с изправна спирачна система на управляваното индивидуално електрическо превозно средство;

5. да ползва каска, ако е на възраст до 18 години.

(2) На водача на индивидуалното електрическо превозно средство е забранено:

1. да се движи по пътища и улици, на които максимално разрешената скорост за движение е над 50 km/h; ограничението не се прилага за улици с изградена велосипедна инфраструктура;

2. да се движи в зони, обозначени с пътен знак В9 - "Забранено е влизането на велосипеди";

3. да се движи по улици, обозначени с пътен знак Г13 - "Пътна лента или платно за движение само на превозни средства от редовните линии";

4. да развива скорост, по-висока от 25 km/h;

5. да превозва други лица;

6. да се движи успоредно до друго индивидуално електрическо превозно средство или двуколесно пътно превозно средство;

7. да управлява превозното средство, без да държи кормилото с ръка;
8. да се движи в непосредствена близост до друго пътно превозно средство или да се държи за него;

9. да превозва, тегли или тласка предмети, които пречат на управлението на превозното средство или създават опасност за другите участници в движението;

10. да управлява превозното средство по площите, предназначени само за пешеходци;

11. да използва мобилен телефон при управлението на индивидуално електрическо превозно средство.

(3) Минималната възраст на водача за управление на индивидуално електрическо превозно средство е:

1. шестнадесет години - по велосипедна инфраструктура и по пътища и улици с максимално разрешена скорост до 50 km/h;
2. четиринадесет години - само по велосипедни алеи.

(4) С наредба на общинския съвет се определят:

1. по-ниски максимално допустими скорости от определените в ал. 2, т. 4;
2. редът за определяне на задължителните зони за паркиране на индивидуални електрически превозни средства, включително и максимално допустимия брой, както и условията и реда за тяхното предоставяне и ползване.

Приложение! 

Предварителна оценка на въздействието на проект на Наредба №1 за поддържане и опазване на обществения ред, околната среда и собствеността на територията на Община Ардино
	Елементи на оценката
	Аргументация

	Основания за

иницииране

на промени


	Основание за иницииране на допълнения в Наредбата е увеличеният брой на електрическите тротинетки като участници в движението и зачетилите инсциденти с тяхно участие. Чрез инициираното приемане на допълнение в Наредба №1 за поддържане и опазване на обществения ред, околната среда и собствеността на територията на Община Ардино се цели регламентиране на  ползването на  електрическите тротинетки като средство за придвижване по пътната мрежа на територията на Общината. 


	Заинтересовани

групи


	Заинтересованите и засегнатите групи от приемането на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино са собствениците и ползвателите на електрически тротинетки като средство за придвижване и всички жители и гости на Общината, като участници в движението по пътната мрежа на територията на Общината. 


	Анализ на
 разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд.



	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.


	Въздействие 
върху нормативната

уредба
	Няма необходимост от непосредствени промени в други нормативни актове в резултат от приемането на изменение и допълнение в Наредба №1 за поддържане и опазване на обществения ред, околната среда и собствеността на територията на Община Ардино.



Вносител: 

инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
